 Dhacdooyinka xanuunka lehee aana iloobi karin oo buugga madoow aanu ku qoray waxaa ka mid in maalin aanu maydkii nin naga geeriyooday qaadanay si aanu u soo xabaalno, markaan damacnay inaan aasno oo xabaashii dul dhignay ay niman hubaysani hor istaageen oo ay noo sheegeen inaan maydka halkaaa lagu aasi karin oo aanu markaa maydkayagii ka qaadanay xabaashii aanu u diyaarinay, taasi waxay ka mid tahay dhibaatada ay walalahayaga soomaaliyeed noo geeysteen, dadka banaadir waa dad nabadda jecel oo aan rabin inay wax dhibaato ah geeystaan, waxay xusuusan yahiin murti ay awoowayashod uga tageen oo ah: Saddex in lagu dhowaado ayeey ku roon tahay, waa Deeqsiga, Daruurta iyo Diinta, saddexna in laga fogaado waa Dabka, Dawladda iyo Dabaysha, maahmaah kalena waxay ahyd Talo xume tol ma badiyo, ama mid kale oo ah; xaaraanta xushmeeye, xabaal ma xasuusto, waxaas oo dhan waxay ahaayeen digniino ay awoowayaasheen nooga tageen oo aan kaga waantoowney dagaalada. 